google/wiki40b huggingface dataset:
Κύπελλο Κυπελλούχων Ευρώπης ποδοσφαίρου 1983-84

Την περίοδο 1983-84 το Κύπελλο Κυπελλούχων Ευρώπης κατέκτησε η Γιουβέντους κερδίζοντας στον τελικό την ΦΚ Πόρτο.
Χέρμπερντ Έντερτον

Προσωπική του ζωή

Έζησε στη Σάντα Μόνικα. Παντρεύτηκε τη γυναίκα του, Κάθι, το 1961 και είχε δύο γιους, τον Έρικ και τον Μπερτ.

Χρόνια αργότερα

Από το 1980 έως το 2002 ήταν στο συντονισμό της επεξεργασίας από το τμήμα σχολιασμού του Συλλόγου Συμβολικής Λογικής για την Εφημερίδα της Συμβολικής Λογικής.

Ο θάνατος

Πέθανε από λευχαιμία το 2010.
9223372036854775807 (αριθμός)

Τύπος δεδομένων

Ο αριθμός αντιστοιχεί στον τύπο δεδομένων μεγάλου ακεραίου (long int ή big int) και στην δεκαεξαδική μορφή του εκφράζεται ως 7FFF,FFFF,FFFF,FFFF16. Αποτελεί την μέγιστη δυνατή τιμή στους υπολογιστές με δυνατότητα επεξεργασίας 64 μπιτ, ενώ η παρουσία της τιμής στα πλαίσια υπολογισμού ενδεχομένως υποδηλώνει την παρουσία σφάλματος ή έλλειψης τιμής.

Ημερολόγιο

Στις παλαιότερες εκδόσεις των λειτουργικών συστημάτων τα οποία δημιουργήθηκαν με χρήση της γλώσσας προγραμματισμού C, ο τύπος δεδομένων που χρησιμοποιείται για την καταγραφή χρόνου (time_t), αποτελείται από 32 μπιτ (μέγιστη δυνατή τιμή 2.147.483.647 αριθμού με πρόσημο). Καθώς η καταγραφή του χρόνου ορίζεται ως ο αριθμός δευτερολέπτων που έχει περάσει από την 1η Ιανουαρίου 1970 (εποχή Unix), η μέγιστη δυνατή τιμή των 32 μπιτ (2.147.483.647, ως δευτερόλεπτα περίπου 58 έτη) δεν επαρκεί για τις ημερομηνίες από το έτος 2038 και έπειτα κάτι που είναι γνωστό ως πρόβλημα του έτους 2038, παρόμοιου με το πρόβλημα του έτους 2000. Έτσι για την επίλυση του προβλήματος, οι υπολογιστές αναβαθμίστηκαν στις αρχές του 21ου αιώνα σε αρχιτεκτονική με υποστήριξη 64 μπιτ η οποία διαθέτει πολύ μεγαλύτερη μέγιστη τιμή (τον αριθμό 9.223.372.036.854.775.807) η οποία εάν εκτιμηθεί ως δευτερόλεπτα αντιστοιχεί σε 292 δισεκατομμύρια έτη από την 1η Ιανουαρίου 1970.

Σφάλμα PayPal

Η διαδικτυακή υπηρεσία πληρωμών Paypal υπέπεσε σε σφάλμα τον Ιούλιο του 2013 όταν καταλάθος κατέθεσε 92 τετράκις εκατομμύρια δολάρια ($92.233.720.368.547.800, αριθμό υποεκατονταπλάσιο του 9.223.372.036.854.775.807) στον λογαριασμό κάποιου μέλους. Μετά την ανακάλυψη του σφάλματος, η εταιρεία διόρθωσε το σφάλμα και ως κίνηση καλής θέλησης έκανε δωρεά κάποιου αδιευκρίνιστου ποσού σε φιλανθρωπικό οργανισμό της επιλογής του μέλους του οποίου ο λογαριασμός παρουσίασε το σφάλμα.
1879 Μπρέντερστρουμ

Φυσικά χαρακτηριστικά

Τα κυρίως φυσικά χαρακτηριστικά του Μπρέντερστρουμ είναι άγνωστα. Ο Μπρέντερστρουμ περιστρέφεται γύρω από τον εαυτό του μία φορά κάθε 3 ώρες 0 λεπτά και 56 δευτερόλεπτα, μία γρήγορη περιστροφή.
Sonic Labyrinth

Πλοκή

Ο ανταγωνιστής Δρ. Έγκμαν έκλεψε τα Chaos Emeralds και άλλαξε τα παπούτσια του Σόνικ με άλλα παπούτσια τα οποία κάνουν τον Σόνικ να χάσει τη δυνατότητα του να τρέξει γρήγορα. Ο πρωταγωνιστής πρέπει να σώσει όλα τα Chaos Emeralds με τα νέα παπούτσια και να νικήσει τον Έγκμαν.

Gameplay

Οι παίκτες χειρίζουν τον Σόνικ γύρω από μία κούρσα χρησιμοποιώντας την ικανότητά του να κυλήσει σε μια μπάλα για να νικήσει τα Badniks και να πάρει κλειδιά για να τελειώσει κάθε στάδιο. Η μόνη δύναμη που μπορεί να χρησιμοποιήσει ο Σόνικ είναι το Spin Dash. Παρόλο που ο Σόνικ μπορεί να περπατήσει και να χρησιμοποιεί το Spin Dash, υπάρχει ένα χρονόμετρο σε κάθε στάδιο. Ο Σόνικ μπορεί να συλλέξει δαχτυλίδια μόνο σε μάχες, αλλά θα χάσει μια ζωή άμα ο Σόνικ δεχτεί δύο χτυπήματα. Άμα δεν έχει κανένα δαχτυλίδι, τότε δέχεται μία ζημιά.
Υπάρχουν συνολικά τέσσερις ζώνες, το καθένα με τρία επίπεδα και μια μάχη αφεντικού. Ο στόχος σε κάθε επίπεδο είναι ο Σόνικ να συλλέξει τρία κλειδιά για να προχωρήσει στο επόμενο στάδιο.
Κιτς

O όρος κιτς (γερμανικά: Kitsch), πιθανότατα γερμανικής καταγωγής, χρησιμοποιείται κυρίως υποτιμητικά για την περιγραφή έργων τέχνης ή εν γένει αντικειμένων των οποίων η αισθητική θεωρείται ψεύτικη, επιτηδευμένη ή ευτελής, στερούμενη βαθιάς σκέψης, και με αποκλειστικό σκοπό την τέρψη του θεατή για οικονομικό όφελος. Αρχικά χρησιμοποιήθηκε αποκλειστικά για την περιγραφή έργων ζωγραφικής, και αργότερα η χρήση του επεκτάθηκε προς άλλες μορφές τέχνης. Συχνά ταυτίζεται με την έννοια του κακού γούστου.
Ως κιτς εννοούνται επίσης οι ευτελείς απομιμήσεις αληθινών έργων τέχνης, στη ζωγραφική, στην αρχιτεκτονική, στη λογοτεχνία, στη φωτογραφία, στον κινηματογράφο, στο θέατρο αλλά και στη μόδα. Στην Κοινωνιολογία της Τέχνης, ο Άρνολντ Χάουζερ υποστήριξε πως το κιτς διαφέρει από άλλες προσφιλείς μορφές τέχνης, ως προς την τάση του να εκλαμβάνεται σοβαρά ως τέχνη ή να θεωρεί πως εκφράζει το ευγενές γούστο. Yπό αυτό το πρίσμα μπορεί να οριστεί ως ένα είδος παρασιτικής τέχνης με βασικό στόχο την κολακεία του θεατή και καταναλωτή της.
Φαίνεται πως ο όρος επινοήθηκε περίπου το 1870, στους καλλιτεχνικούς κύκλους του Μονάχου, ωστόσο η προέλευσή του παραμένει αβέβαιη. Σύμφωνα με μία ετυμολογική υπόθεση, προέρχεται από τον αγγλικό όρο sketch (σκετς, σκίτσo), τον οποίο χρησιμοποιούσαν Αγγλόφωνοι επισκέπτες ζητώντας από ντόπιους καλλιτέχνες σχέδια τοπίων ή άλλων θεμάτων. Κατά μία άλλη εκδοχή, ετυμολογείται από το δύσχρηστο γερμανικό ρήμα kitschen που σημαίνει μαζεύω λάσπη στο δρόμο, παραπέμποντας στους τουρίστες που μάζευαν άκριτα έργα ζωγραφικής ή σχέδια. Για πολλά χρόνια ο όρος είχε ξεχαστεί, για να επανέλθει ως διεθνής πλέον τη δεκαετία του '30.
Δεδομένου ότι το γούστο είναι έννοια υποκειμενική και το κακό γούστο από μόνο του δεν είναι μομφή γι αυτόν που στερείται γούστου και δεδομένου ότι το καλό γούστο δεν είναι έμφυτη ικανότητα αλλά αποκτάται με την αγωγή, την παιδεία και τη συνήθεια, τότε το κακό γούστο γίνεται Κιτς όταν συνοδεύεται με το ψέμα και όταν κάποιος φανερά άσχετος άνθρωπος με το αισθητικό γεγονός, επιμένει να έχει στενές σχέσεις με την τέχνη, προσπαθώντας να την πλασάρει ως τέχνη.
Στις μέρες μας ο όρος Κιτς έχει ξεφύγει από την αισθητική αντίληψη της τέχνης κι έχει επεκταθεί γενικότερα στον προσδιορισμό του κακού γούστου στην περίπτωση που είναι γενικά παραδεκτός, γιατί αντικειμενικά ένας τέτοιος προσδιορισμός είναι αδύνατος. Μάλιστα τα τελευταία χρόνια έχει προκύψει και ο νεολογισμός «Κιτσαριό» ή και «Καρακιτσαριό» (σε υπερβολικό βαθμό).
Δουκάτο του Άρενμπεργκ

Το δουκάτο του Άρενμπεργκ είναι ένα παλιό δουκάτο της Γερμανίας, και του σημερινού Βελγίου.
Η πόλη και το κάστρο του Άρενμπεργκ, σε απόσταση 50km στα Βορειοδυτικά του Κόμπλεντς, που βρίσκεται στα Άιφελ, ήταν παλιά η κατοικία των κόμητων και δούκων του Άρενμπεργκ.
Τα εδάφη του Άρενμπεργκ ήταν αρχικά μια κομητεία. Στη συνέχεια πέρασαν, μέσω γάμου, το 1298 στον οίκο των κόμητων του Μαρκ.
Το 1547, η κομητεία πέρασε, πάλι μέσω γάμου, στον Ιωάννη του Μπαρμπανσόν, στον οίκο των Λιν. Η κομητεία μεγαλώνει σε μέγεθος σε σημαντικό βαθμό το 1559 με την προσάρτηση της βαροννίας του Ζεβενμπέργκεν.
Αναβαθμισμένο στο βαθμό του πριγκιπάτου το 1576, αποτέλεσε μέλος της Αγίας Ρωμαϊκής Αυτοκρατορίας.
Το 1644, αναβαθμίστηκε σε δουκάτο, προς όφελος του Φίλιππου-Φραγκίσκου του Άρενμπεργκ, δούκα του Άερσχοτ, και συνέχισε μέχρι το 1801 να αποτελεί φέουδο της Αυτοκρατορίας : εκείνη την εποχή παραχωρήθηκε σε άλλον άρχοντα. 
Το 1815, το μεγαλύτερο τμήμα του δουκάτου πέρασε υπό την εξουσία του βασιλιά του Ανοβέρου, και το υπόλοιπο, μαζί με την πόλη του Άρενμπεργκ, παραχωρήθηκε στην Πρωσσία.
Όλαφ Α΄ της Δανίας

Βασιλιάς της Δανίας σε άσχημες συνθήκες

Ο Κνούτος δολοφονήθηκε μέσα στο ιερό του Σαιν Αλμπάν τον Ιούλιο 1086 κατά την διάρκεια μιας αγροτικής επανάστασης στην βόρεια Γιουτλάνδη και ο Όλαφ ανακηρύχθηκε νέος βασιλιάς στο Κοινοβούλιο του Βίμποργκ ενώ βρισκόταν ακόμα στην Φλάνδρα, ο Όλαφ έκανε τότε συμφωνία με τον νεώτερο αδελφό του Νιλς της Δανίας σύμφωνα με την οποία του επιτρεπόταν να επιστρέψει στην Δανία, με την επιστροφή του Όλαφ ο Έρικ δραπέτευσε στην Σκανία. Στην διάρκεια της βασιλείας του Όλαφ η πείνα θέριζε την Δανία, η άνοιξη ήταν τόσο ξηρή που είχαν καταστραφεί όλοι οι καρποί ενώ το φθινόπωρο η βροχή ήταν τόσο συχνή που σκότωνε τους ανθρώπους με αποτέλεσμα οι πλούσιοι να γίνουν φτωχοί και οι φτωχοί να πεθάνουν από την πείνα γι'αυτό απέκτησε το ψευδώνυμο «Όλαφ της πείνας». Σταδιακά οι άνθρωποι άρχισαν να πιστεύουν ότι οι συγκεκριμένες καιρικές συνθήκες ήταν θεϊκή τιμωρία για την δολοφονία του προηγούμενου βασιλιά Κνούτου την οποία υποστήριξε και ο ίδιος ο Όλαφ, ο χρονικογράφος Σάξων ο Γραμματικός είχε περιγράψει ότι το φαινόμενο αφορούσε αποκλειστικά την Δανία αλλά αποδείχτηκε σύντομα Ευρωπαϊκό. Ο Όλαφ κατάργησε τις μεταρρυθμιστικές προσπάθειες του Αγίου Κνούτου, πολλοί νόμοι του οι οποίοι είχαν σκοπό να περιορίσουν την δύναμη των ευγενών καταργήθηκαν, οι ευγενείς μπόρεσαν να φέρουν ξανά υπό την εξουσία τους την εκκλησία και ο ευγενής από την Γιουτλάνδη Άσσεν Σβέντσεν διορίστηκε από τον Όλαφ αρχιεπίσκοπος του Λουντ (1089).

Άδοξο τέλος

Ο Όλαφ πέθανε στις 18 Αυγούστου 1095 υπό περίεργες συνθήκες οι οποίες δεν έμοιαζαν με φυσιολογικό θάνατο, ο εθνικός ιστορικός των Δανών Σάξων ο Γραμματικός αναφέρει ότι θυσίασε τον εαυτό του για χάρη του λαού του από τύψεις για τα δεινά που έφερε σε αυτόν η βασιλεία του. Είναι ο μοναδικός Δανός μονάρχης για τον οποίο δεν είναι γνωστός ο τάφος του αφού ακούγεται ότι οι Δανοί διασκόρπισαν τα μέλη του για να εξιλεωθούν για τις αμαρτίες του την εποχή που κυβερνούσε.
Παντρεύτηκε την Ινγκεγκέρδη της Νορβηγίας, κόρη του Χάραλντ Σίγκουρντσον χωρίς να αποκτήσει παιδιά, απέκτησε μόνο μια κόρη την Ούλβιλντ Όλαφσντοττερ. Διάδοχος του ο αμέσως μικρότερος ετεροθαλής αδελφός του Έρικ Α΄ της Δανίας.
1897 Χιντ

Φυσικά χαρακτηριστικά

Τα φυσικά χαρακτηριστικά του Χιντ είναι άγνωστα.
Πρόταση

Διαίρεση των προτάσεων

Οι προτάσεις διακρίνονται σε κύριες και δευτερεύουσες. Κύριες ονομάζονται οι προτάσεις που μπορούν να σταθούν ανεξάρτητα στο λόγο, παράγουν δηλαδή κατανοητό αποτέλεσμα. Δευτερεύουσες ονομάζονται όσες δεν μπορούν να σταθούν ανεξάρτητα στο λόγο, δηλαδή αν απομονωθούν δεν παράγουν κατανοητό αποτέλεσμα.
Καφέ Γκρίνσταϊντλ

Ιστορικό του Καφέ Γκρίνσταϊντλ

Το Καφέ Γκρίνσταϊντλ εγκαινιάστηκε το 1844 από τον ιδρυτή του Χάινριχ Γκρίνσταϊντλ (Heinrich Griensteidl), που φέρει το όνομά του, και αποτέλεσε μέχρι τα τέλη του 19ου αιώνα ένα από τα πιο δημοφιλή καφέ (kaffeehaus) της αυστριακής πρωτεύουσας.
Κατέχει ιδιαίτερη θέση στην ιστορία της Βιέννης, ως κέντρο μοντερνισμού της λογοτεχνικής βιεννέζικης πρωτοπορίας, αλλά και τόπος συγκέντρωσης ομάδων πολιτικής αμφισβήτησης, ιδιαίτερα κατά την επανάσταση του 1848 - 49, που αποσκοπούσε στην ανατροπή της κληρονομικής δυναστείας των Αψβούργων αυτοκρατόρων. Ήταν ακόμη το καφέ που σύχναζαν οι ηθοποιοί από το γειτονικό Μπούργκτεατερ (Burgtheater), το Εθνικό Θέατρο της Βιέννης. Τακτικός θαμώνας του ήταν και ο διάσημος Γερμανός συνθέτης Ρίχαρντ Στράους.
Όταν το 1897 διαδόθηκε, ότι το Καφέ Γκρίνσταϊντλ επρόκειτο να κλείσει, ο συγγραφέας Κάρλ Κράους έγραψε ένα σατιρικό δοκίμιο με τον τίτλο "Η λογοτεχνία κατεδαφίστηκε" (Die Demolierte Literatur). Κι όταν πράγματι κατεδαφίστηκε την ίδια χρονιά, οι λογοτεχνικές ομάδες της πόλης μετακόμισαν στο κοντινό Καφέ Τσεντράλ (Cafe Central), που έγινε εφεξής το κέντρο της καλλιτεχνικής δραστηριότητας.
Εκατό χρόνια περίπου αργότερα, το καλοκαίρι του 1990, ένα νέο κτήριο ανοικοδομήθηκε στον ίδιο χώρο, όπου εγκαταστάθηκε αρχικά το κατάστημα μιας τράπεζας. Αργότερα, επαναλειτούργησε εδώ το σημερινό Καφέ Γκρίνσταϊντλ, ως τόπος συνάντησης και πάλι λογοτεχνικών και καλλιτεχνικών κύκλων της Βιέννης.

Ο Κύκλος της "Νέας Βιέννης"

Τις τελευταίες δεκαετίες του 19ου αιώνα, ιδιαίτερα από το 1890 ως το 1897, το Καφέ Γκρίνσταϊντλ έγινε τόπος συνάντησης της φιλολογικής ομάδας "Νέα Βιέννη" (γερμανικά Jung Wien), ενός λογοτεχνικού κινήματος που επιδίωκε να ανατρέψει τις τυποποιημένες αρχές του νεοκλασικισμού και να προωθήσει τις πιο μοντέρνες μορφές του συμβολισμού και του ιμπρεσιονισμού στη λογοτεχνία, αλλά και στη βιεννέζικη κοινωνία.
Ο θεατρικός συγγραφέας, σκηνοθέτης και κριτικός τέχνης Χέρμαν Μπαρ, ηγέτης της λογοτεχνικής ομάδας "Νέα Βιέννη", μαζί με άλλους συνοδοιπόρους του συγγραφείς, συναντιόνταν τακτικά στο Καφέ Γκρίνσταϊντλ, το οποίο είχε γίνει κέντρο πολιτικής αμφισβήτησης, με απώτερο σκοπό την ανατροπή της δυναστείας των Αψβούργων αυτοκρατόρων. Πρωτεργάτης της κίνησης ήταν και ο μαρξιστής Βικτόρ Άντλερ.
Στον κύκλο της "Νέας Βιέννης" ανήκαν οι θεατρικοί συγγραφείς Άρτουρ Σνίτσλερ και Ούγκο φον Χόφμανσταλ, ο "καφενόβιος" ποιητής Πέτερ Άλτενμπεργκ, ο σατιρικός συγγραφέας Καρλ Κράους, ο συγγραφέας Φέλιξ Ζάλτεν, όπως και ο Στέφαν Τσβάιχ.
Πολιτάρχης

Ο πολιτάρχης είναι ένα αξίωμα το οποίο συναντάμε στην Επανάσταση του 1821. Όταν το 1826 οι Τούρκοι πολιορκούσαν την Ακρόπολη, στον Μακρυγιάννη ανατέθηκαν από τους πολιορκημένους καθήκοντα πολιτάρχη. Γράφει στα Απομνημονεύματά του «με διόρισαν όλοι οι πολιορκημένοι πολιτάρχη του κάστρου, να φέρνω γύρα όλο το κάστρο, μέσα διά την ευταξίαν, κ' έξω σε όλα τα πόστα να τρέχω όθεν ακολουθήση ντουφέκι». Επί Καποδίστρια ο πολιτάρχης εκτελούσε καθήκοντα αστυνόμευσης.
Ο όρος «πολιτάρχης» υπάρχει και στις «Πράξεις» των Αποστόλων (ΙΖ΄ 6, 8), καθώς και σε επιγραφές στη Μακεδονία επί Ρωμαιοκρατίας. Στις «Πράξεις» αναφέρεται ότι ο Απόστολος Παύλος, επισκεπτόμενος τη Θεσσαλονίκη, δίδαξε τρία Σάββατα στη συναγωγή, οι Ιουδαίοι όμως θέλησαν να τον συλλάβουν, αλλά δεν τον βρήκαν. Τότε οδήγησαν εκείνον που τον φιλοξενούσε «τὸν ᾿Ιάσονα καί τινας ἀδελφοὺς ἐπὶ τοὺς πολιτάρχας» (κεφάλαιο 17, στίχος 6), «ἐτάραξαν δὲ τὸν ὄχλον καὶ τοὺς πολιτάρχας ἀκούοντας ταῦτα» (κεφ. 17, στ. 8). Επίσης σώζονται και επιγραφές των ρωμαϊκών χρόνων όπου υπάρχει ο όρος «πολιτάρχης». Στις επιγραφές αυτές οι πολιτάρχες αναφέρονται και με τις ονομασίες «πρωταρχήσας», «ἄρξας τὴν πρώτην ἀρχὴν», «ἄρχων». Δεν είναι γνωστό πόσους πολιτάρχες είχε κάθε πόλη της Μακεδονίας. Όσον αφορά στη Θεσσαλονίκη, σύμφωνα με τις επιγραφές, στα χρόνια του Αυγούστου ήταν πέντε, ενώ στα χρόνια του Αντωνίνου και του Μάρκου Αυρήλιου έξι. Αν εξαιρέσουμε τις μακεδονικές πόλεις, δεν υπάρχουν στοιχεία που να δείχνουν ότι πολιτάρχες υπήρχαν και αλλού. Οι πολιτάρχες είχαν διοικητικές, αστυνομικές και δικαστικές αρμοδιότητες. Όλα τα στοιχεία δείχνουν ότι ο θεσμός του πολιτάρχη εισήχθη στη Μακεδονία μετά την υποταγή της στους Ρωμαίους. Δείχνουν επίσης ότι ο θεσμός έπαψε να υπάρχει μετά την εποχή του Μάρκου Αυρήλιου.
Κυανιούχο βρωμοβενζύλιο

Χημικά χαρακτηριστικά

Το κυανιούχο βρωμοβενζύλιο αντιδρά εκρηκτικά με τον σίδηρο και το ατσάλι  και υδρολύεται ελάχιστα από το νερό.

Παραγωγή

Η παρασκευή του κυανιούχου βρωμοβενζυλίου γίνεται με μέθοδο δύο βημάτων:
1. Διάλυμα χλωριούχου βενζυλίου σε αιθυλική αλκοόλη βράζεται με κυανιούχο κάλιο, οπότε αποστάζεται το ακίνδυνο κυανιούχο βενζύλιο:
 \mathrm {C_6H_5CH_2Cl + KCN \xrightarrow{} C_6H_5CH_2CN + KCl}
2. Το προκύπτον κυανιούχο βενζύλιο αντιδρά με αέριο βρώμιο, παρουσία ηλιακού φωτός ή υπεριώδους ακτινοβολίας, οι οποίες καταλύουν την αντίδραση:
 \mathrm {C_6H_5CH_2CN + Br_2 \xrightarrow {} C_6H_5CHBrCN + HBr} 
Το προϊόν που λαμβάνεται ανακρυσταλλώνεται σε οινόπνευμα, οπότε προκύπτει καθαρό κυανιούχο βρωμοβενζύλιο σε μορφή κιτρινόλευκων κρυστάλλων με οσμή σάπιων φρούτων. Για στρατιωτικούς σκοπούς χρησιμοποιείτο ακάθαρτο κυανιούχο βρωμοβενζύλιο, ένα ελαιώδες, πυκνόρρευστο και καστανόχρωμο υγρό.

Τοξικότητα, συμπτώματα έκθεσης

Το κυανιούχο βρωμοβενζύλιο είναι, όπως αναφέρθηκε, ένα από τα ισχυρότερα δακρυγόνα που υπάρχουν: 0,0003 χιλιοστόγραμμα της ουσίας ανά λίτρο αέρα είναι αρκετά για να προκαλέσουν δάκρυα. Η μέση θανατηφόρος δόση (LD₅₀) για το κυανιούχο βρωμοβενζύλιο είναι 8.000 mg · min · m³. Αντικείμενα που μολύνονται από κυανιούχο βρωμοβενζύλιο πρέπει να καθαρίζονται αρχικά με σφουγγάρι εμποτισμένο σε τετραχλωράνθρακα και έπειτα με αλκοολικό διάλυμα Υδροξειδίου του νατρίου (20%). Το θύμα που εκτίθεται σε κυανιούχο βρωμοβενζύλιο αμέσως δακρύζει ακατάσχετα και εμφανίζει πονοκέφαλο και ναυτία. Η ουσία αναμιγνύεται με τον ιδρώτα και τα δάκρυα και σχηματίζει ερεθιστικά μίγματα που προκαλούν φλόγωση στο δέρμα του θύματος και ιδιαίτερα στις περιοχές όπου εκκρίνονται υγρά, όπως στο πρόσωπο και γύρω από τα μάτια.
Panik Entertainment Group

H Panik Entertaiment Group είναι ένας όμιλος που ασχολείται με τη δισκογραφία και το management καλλιτεχνών. Αποτελεί την κορυφή της ελληνικής μουσικής αγοράς, καθώς εκπροσωπεί περισσότερους από 100 καλλιτέχνες, ενώ προωθεί διεθνή hits σε Ελλάδα και Κύπρο.

Γενικά Στοιχεία

Ο όμιλος ιδρύθηκε το 2011 στην Αθήνα, από τον Πάρη Κασιδόκωστα - Λάτση και τον Γιώργο Αρσενάκο, με στόχο την ανακάλυψη και παρουσίαση νέων ταλαντούχων καλλιτεχνών, υπό το label Panik Records.
Το λογότυπο της Panik Entertaiment Group είναι ο Panik Man, μία μορφή με μάσκα οξυγόνου. Επιλέχθηκε από 120 διαφορετικές προτάσεις του γνωστού designer Θοδωρή Λαλάγκα και τα χρώματά του, το μαύρο και το κόκκινο, αντιπροσωπεύουν δύο από τα βασικά χαρακτηριστικά της εταιρείας, τη δύναμη και το πάθος.
Ακολουθώντας μία ιδιαίτερη και δυναμική πορεία ανάπτυξης, η Panik Entertainment Group έκανε την έκπληξη στην ελληνική αγορά, καθώς στους κόλπους της εντάχθηκαν, τόσο ανερχόμενοι, όσο και ήδη καταξιωμένοι, καλλιτέχνες.
Λορέντσο Πριούλι

Δόγης της Βενετίας

Οι δυο πιθανότεροι διάδοχοι ήταν ο ίδιος και ο Στέφανο Τιέπολο αλλά ο γρήγορος θάνατος του δεύτερου άνοιξε τον δρόμο στον Λορέντσο για να εκλεγεί Δόγης της Βενετίας (14 Ιουνίου 1556). Την στέψη του ακολούθησαν γιορτές τόσο επιβλητικές γιορτές που έμειναν στην μνήμη του λαού μέχρι την εποχή που στέφτηκε δόγισσα η Μοροζίνα Μοροζίνι σύζυγος του Μαρίνο Γκριμάνι (1597). Την εποχή του δεν έγινε τίποτα σοβαρό πέρα από μερικές σοβαρές επιδημίες που θέρισαν τον πληθυσμό. 
Ο Λορέντσο Πριούλι έμεινε αδιάφορος στον πόλεμο που ξέσπασε ανάμεσα στην Ισπανία και την Γαλλία για την κατοχή της Ιταλικής χερσονήσου. Με την "Συνθήκη του Λε Κατώ-Καμπρεζί" (2 Απριλίου 1559) η Ισπανία ήταν ο μεγάλος νικητής, άρχισε να παρενοχλεί έντονα την Δημοκρατία της Βενετίας αρκετές φορές όπως με την "Συνωμοσία του Μπεντμάρ" (1618). Ο Πριούλι δεν πρόλαβε να αντιδράσει επειδή πέθανε σε ηλικία 70 ετών (17 Αυγούστου 1559).
Ο τάφος του βρίσκεται στον Ναό του Σωτήρος, είναι διπλός μαζί με τον αδελφό του και κτίστηκε την περίοδο (1578 - 1582) με σχέδια του Σεζάρ Φράνκο.
Σημαία της Αμπχαζίας

Η σημαία της Αμπχαζίας δημιουργήθηκε το 1991 από το Β. Γκαμγκία.  Το σχέδιο του κόκκινου τετραγώνου βασίζεται στο πανό του μεσαιωνικού Βασιλείου της Αμπχαζίας. Η ανοικτή παλάμη (δεξί χέρι) συμβολίζει την εθνική υπόσταση. Ακόμα και αν δεν ήταν ο αρχικός σκοπός να σημαίνει αυτό, τα επτά αστέρια στο τεράγωνο έχουν από τότε επανερμηνευτεί και εκπροσωπούν τις 7 ιστορικές περιοχές της χώρας- Sadzen, Bzyp, Gumaa, Abzhywa, Samurzaqan, Dal-Tsabal και Pskhuy-Aibga. 
Οι επτά πράσινες και λευκές λωρίδες βασίζονται στην Ορεινή Δημοκρατία του Βορείου Καυκάσου, την οποία η Αμπχαζία θεωρεί δικό της τμήμα μετά τον Πρώτο Παγκόσμιο Πόλεμο. Το 7 είναι ιερός αριθμός για τους Αμπχάζιους και οι πράσινες και άσπρες γραμμές αντιπροσωπεύουν την ανοχή να συνυπάρχουν το Ισλάμ και ο Χριστιανισμός.

Αυτόνομη Σοσιαλιστική Σοβιετική  Δημοκρατία της Αμπχαζίας

Η σημαία της Αυτόνομης Σοσιαλιστικής Σοβιετικής  Δημοκρατίας της Αμπχαζίας εισήχθη το 1978 και χρησιμοποιήθηκε ως την κατάρρευση της ΕΣΣΔ, το 1991. Η προηγούμενη σημαία που χρησιμοποιήθηκε από το 1931 ως το 1978 ήταν πανομοιότυπη με τη σημαία της σοβιετικής Γεωργίας και το 1978 προστέθηκε το όνομα της σοβιετικής Αμπχαζίας στα αμπχαζιανά .
Another Part of Me

Μουσικό βίντεο

Ένα επίσημο βίντεο κυκλοφόρησε το 1988, με διευθυντή τον Πάτρικ Κέλλι, με τον Τζάκσον να εκτελεί το τραγούδι κατά τη διάρκεια του Bad World Tour στις 14 Ιουλίου 1988, στο Γουέμπλεϊ.

Ζωντανές εμφανίσεις

Το Another Part Of Me εκτελέστηκε στο Bad World Tour (στο 2ο μέρος) με μια extra instrumental section στο τέλος, το οποίο ακουγόταν μόνο εν συντομία στο τέλος του single. Στις ΗΠΑ, εκτελέστηκε με την ίδια ταχύτητα όπως αρχικά αλλά με διαφορετικά όργανα. Στην Ευρώπη, εκτελέστηκε πιο γρήγορα από ότι το αρχικό single. Ένα snippet του τραγουδιού χρησιμοποιήθηκε στις συναυλίες για το This Is It, κατά τη διάρκεια της εκτέλεσης του Jam, αλλά ακυρώθηκαν εξαιτίας του θανάτου του Τζάκσον.

Michael Jackson: The Experience

Το Another Part of Me είναι τραγούδι, το οποίο μπορείς να χορέψεις στο Michael Jackson: The Experience, αλλά μόνο στην έκδοση Wal-Mart ή HMV.
Φράνκε φαν ντερ Στοκτ

Βίος

Το 1445 ο Φράνκε φαν ντερ Στοκτ έγινε "Δάσκαλος" στη Συντεχνία του Αγίου Λουκά των Βρυξελλών και κληρονόμησε το εργαστήριο του πατέρα του, Γιαν φαν ντερ Στοκτ, ο οποίος είχε αποβιώσει πρόσφατα. Το έργο του αναγνωρίστηκε ως σημαντικό και έγινε ο επίσημος ζωγράφος της πόλης ύστερα από τον θάνατο του Ρόχιερ φαν ντερ Βάιντεν το 1464. Υπηρέτησε, επίσης, ως σύμβουλος της πόλης κατά τα έτη 1465, 1472, και 1475 και ανέλαβε επικεφαλής της Συντεχνίας του Αγίου Ελίγιου (Saint Eligius) κατά το χρονικό διάστημα 1471 - 1473.
Με τη σύζυγό του Κατερινε ντε Μούγιεν () απέκτησαν δυο γιους, τον Μπέρνερτ φαν ντερ Στοκτ (προ του 1469 - μετά το 1538) και τον Μίχιελ φαν ντερ Στοκτ (προ του 1469 - ;). Και οι δύο έγιναν ζωγράφοι.

Έργο

Το έργο του φαν ντερ Στοκτ επηρεάστηκε έντονα από τον Ρόχιερ φαν ντερ Βάιντεν, με τον οποίο είναι πιθανό να συνεργάστηκαν. Σε σύγκριση με τον Βάιντεν, "διαθέτει απαλότερη σχεδίαση". Αν και οι μορφές του είναι "λεπτές, κομψές και πιο εξεζητημένες", δεν ήταν σε θέση να τους προσδώσει την ίδια κομψή κίνηση και το βαθύ δράμα που απεικόνιζαν τα έργα του δασκάλου του". 
Συχνά αναπαρήγαγε μοτίβα από πίνακες του φαν ντερ Βάιντεν με μικρές μόνο τροποποιήσεις, όπως μαρτυρά το έργο του "Γονυπετής δωρητής με τον Άγιο Ιωάννη τον Βαπτιστή" (σήμερα στη συλλογή του μουσείου Allen Memorial Art), στο οποίο η μορφή του Αγίου μοιάζει εκπληκτικά με αυτήν του πίνακα του Βάιντεν "Η Παναγία των Μεδίκων" Η Πιετά του, επίσης, έχει ως πρότυπο την Πιετά του φαν ντερ Βάιντεν.
Αν και κατά κύριο λόγο ήταν ζωγράφος, ο φαν ντερ Στοκτ έφτιαξε και προσχέδια για κεντήματα και ταπισερί καθώς και σχέδια για ξυλογραφίες.
Κανένα έργο του δεν είναι τεκμηριωμένο: Τα έργα του αποδίδονται σε αυτόν επί τη βάσει της στυλιστικής τους σχέσης με το "τρίπτυχο της Λύτρωσης" που σήμερα βρίσκεται στο Μουσείο Πράδο της Μαδρίτης, το οποίο δεν αποδόθηκε σε αυτόν παρά μόνο κατά τη δεκαετία του 1920.
Boeing 720

Εκδόσεις

Κατασκευάστηκαν δύο κύριες εκδόσεις του αεροσκάφους. Η αρχική έκδοση 720 με τους κινητήρες Pratt & Whitney JT3C turbojet  μπήκε σε υπηρεσία το 1960, ενώ η βελτιωμένη 720B με τους κινητήρες Pratt & Whitney JT3D turbofans μπήκε σε υπηρεσία το 1961. Κάποια 720 αργότερα μετατράπηκαν σε 720B έκδοση.

Παραγωγή και διάδοχος

Αν και κατασκευάστηκαν μόνο 154 αεροσκάφη, τα Boeing 720 και 720B ήταν κερδοφόρα λόγω του χαμηλού κόστους έρευνας και ανάπτυξης τους καθώς ήταν ελαφρώς τροποποιημένες εκδόσεις του 707-120. Αργότερα το 720 αντικαταστάθηκε από το Boeing 727. Κάποια 720 είναι σε επίδειξη στο μουσείο αεροναυπηγικής Utah Aviation Museum.
Γολγοθάς

Ο Γολγοθάς είναι τοποθεσία στην Ιερουσαλήμ και  σημείο  σταύρωσης  του Ιησού Χριστού.  Κατά τους χρόνους του Ιησού  ήταν  βραχώδες ύψωμα βορειοδυτικά της  Ιερουσαλήμ  και βρισκόταν   έξω από το δεύτερο αμυντικό τείχος της πόλης.  Σήμερα η γενικά παραδεκτή παραδοσιακή τοποθεσία του βρίσκεται περίπου στο κέντρο  της πόλης της Ιερουσαλήμ  εντός του μεγάλου  τύπου Βασιλικής,  Ναού  της Αναστάσεως, στην δεξιά πλευρά.